
FRELSE 

af  Ældste   Rulon   S.  Wells 


En  fuldstændig  Forklaring  paa  Guds  Hensigter  findes  i 
Moses'  Skrivelse  i  Den  kostelige  Perle,  hvor  Herren,  idet 
han  taler  til  denne  mægtige  Profet,  siger: 

Thi  se,  det  er  min  Gerning  og  Ære  at  tilvejebringe  Udødelighed  og 
evigt  Liv  for  Mennesket.  (Mos.  1.  39). 

Med   andre  Ord   har   Gud  hele  Menneskehedens  Frelse 

for  Øje  —  det  er  hans  gud- 
dommelige Formaal  at  frelse 
os  alle. 

Det  rejser  Spørgsmaalet: 
Frelse  os  fra  hvad?  Og  li- 
geledes: Hvad  er  Frelse? 
Frelse  betyder  at  frelse 
Menneskeheden,  baade  le- 
vende og  døde,  fra  Døden 
—  evig  Død,  baade  fysisk 
og  aandelig  Død.  Det  vil 
da  være  klart  for  hver  ene- 
ste tænkende  Sjæl,  at  intet 
Menneske  kan  frelse  sig 
selv.  Vi  opnaar  maaske  at 
blive  halvfjerds  Aar,  „Støvets  Aar",  og  maaske  noget  mere, 
men  Dagen  vil  komme,  da  vi  maa  forlade  denne  Jord  og 
lægge  vort  Legeme  ned  i  den  stumme  Grav  for  at  blive  blandet 
med  Moder  Jord.  Der  vilde  det  blive  for  evigt,  hvis  det 
var  afhængigt  af  nogen  Magt,  vi  er  i  Besiddelse  af,  til  at 
bringe  det  frem  til  Liv.  Paa  denne  Maade  vilde  vi  være 
bandlyst  fra  Guds  Nærværelse  og  være  ganske  ude  af  Stand 
til  at  opnaa  den  igen  af  os  selv,  og  derfor  vilde  vi  være 
evigt  fortabte,  med  mindre  Gud  vil  frelse  os.  Vi  kan  ikke 
frelse  os  selv  —  vi  er  fuldstændig  afhængige  af  ham,  som 
alene  kan  frelse  vor  Sjæl,  og  hvis  vi  nogensinde  bliver 
frelst,  vil  det  blive  ved  hans  almægtige  Kraft  og  hans 
frelsende  Naade. 


PGldste  Ruten  S.  Wells  er 
en  af  SKirkens  <jenevalautori° 
teter,  idet  han  er  ^Præsident 
for  Qet  første  ZRaad  af  de 
{Halvfjerds, 

9ian  blev  SHedlem  af  dette 
høje  Æazd  den  5.  ffpril  1893. 
SHele  sit  <£iv  har  han  taget 
aktiv  Qel  i  SKirkens  iHrbejde; 
hl.  a.  har  han  præsideret  over 
Qen  britiske  SWission  i  tHarene 
1 895  - 1 898  og  været  PKedlem 
af  cUngdomsforeningernesSHo= 
vedbestyrelse. 

Thi  af  Naade  er  I  frelste,  ved  Tro,  og  det  ikke  af  eder  selv,  det  er  Guds 
Gave,  ikke  af  Gerninger,  for  at  ikke  nogen  skal  rose  sig.  (Ffes.  2  8-9). 

Vi  trænger  i  allerhøjeste  Grad  til  en  Frelser,  og  vi  læser: 

Thi  saaledes  elskede  Gud  Verden,  at  han  gav  sin  Søn,  den  enbaarne, 
for  at  hver  den,  som  tror  paa  ham,  ikke  skal  fortabes,  men  have  evigt 
Liv.  (Joh.  3.  16). 

Og  lad  os  ogsaa  erindre,  at  der  ikke  gives  noget  andet 
Navn,  hvorved  Frelse  kan  blive  Menneskene  til  Del: 

Og  der  er  ikke  Frelse  i  nogen  anden;  thi  der  er  heller  ikke  noget 
andet  Navn  under  Himmelen,  givet  blandt  Mennesker,  ved  hvilket  vi 
skal  blive  frelste.  {Ap.  Gern.  4.  12). 

Akkurat  ligesom  der  er  de  to  enkelte  Dele  af  vor  evige 
Sjæl,  nemlig  Aanden,  som  kom  fra  Gud  og  Legemet,  som 
kom  fra  Moder  Jord,  og  de  to  Faser  deraf,  Døden  der 
kom  til  Adam  og  Eva  og  hele  deres  Afkom,  følger  det  af 
sig  selv,  at  der  ogsaa  er  to  Faser  eller  Slags  Frelse  —  en 
fra  den  timelige  Død  og  en  fra  den  aandelige  Død.  Fuld- 
førelsen af  dem  begge  eller  den  ene  af  dem  ligger  langt 
over  noget  Menneskets  Magt,  og  derfor  gør  Herren  det 
klart,  at  dette  er  min  Gerning  og  Ære  at  tilvejebringe  Udø- 
delighed og  evigt  Liv  for  Mennesket.  Lad  derfor  ikke 
noget  Menneske  antage,  at  det  kan  frelse  sig  selv  eller 
paatage  sig  Æren,  men  lad  hellere  Vedkommende  sige  i 
sit  Hjerte  til  Herren:  ,vDin  erÆren  og  Herligheden  for  evigt". 

Med  Hensyn  til  den  første  Fase  af  Frelse,  nemlig  fra 
Legemets  Død  kommer  den  til  alle  og  kan  derfor  med 
Rette  kaldes  .universel  eller  almindelig  Frelse". 

Thi  ligesom  alle  dør  i  Adam,  saa  skal  og  alle  levendegøres  i  Kristus. 
Men  hver  i  sin  egen  Afdeling:  Kristus  er  Førstegrøden;  derefter  skal 
de,  som  hører  Kristus  til,  levendegøres  i  hans  Tilkommelse. 

Naar  vi  læser  videre,  saa  kommer  vi  til  det  Punkt,  hvor 
alle  skal  levendegøres,  enten  de  er  gode  eller  slette,  sorte 
eller  hvide,  Græker  eller  Jøde;  alle  vil  til  sidst  blive  le- 
vendegjort Saaledes  opfylder  Herren  sit  Løfte,  der  blev 
givet  i  Himmelen,  førend  Jordens  Grundvold  blev  lagt, 
overfor  alle  dem,  der  bestod  deres  første  Prøvestand,  og 
dette  indbefatter  hele  Menneskeheden,  for  selv  om  Døden 

rammer  deres  Legeme,  vil  de  blive  levendegjort  og  blive 
genforenet  med  deres  Aand  som  en  evig  Arv. 

Nu  kommer  det  altoverskyggende  Spørgsmaal:  Hvad  vil 
vor  Tilstand  være,  naar  vi  opstaar  fra  Graven,  og  hvor 
skal  vor  Bolig  være? 

Opstandelse  fra  de  døde  behøver  ikke  nødvendigvis  at 
bringe  os  tilbage  til  Gud.  Skal  vi  stadig  være  forvist  og 
udelukket  fra  hans  Nærværelse?  Det  kommer  an  paa. 

Hvorledes  skal  vi  da  blive  bragt  tilbage  til  Gud? 

Jesus  siger  til  os :  Jeg  er  Vejen  og  Sandheden  og 
Livet;  ingen  kommer  til  Faderen  uden  ved  mig.  (Joh.  14.  6). 

Thi  og  Kristus  led  een  Gang  for  Synder,  en  retfærdig 
for  uretfærdige,  for  at  føre  os  frem  til  Gud  ...  (1  Peter  3, 18). 

Det  vil  heraf  ses,  at  vi  som  i  Tilfældet  med  almindelig 
Frelse  er  afhængige  af  ham  for  vor  individuelle  Frelse, 
men  med  denne  særlige  Forskel,  nemlig  at  der  er  Beting- 
elser. Denne  Frelse  er  ikke  ubetinget,  men  kan  kun  sikres 
Menneskenes  Børn  ved  Lydighed  mod  hans  herlige  Evan- 
gelium —  eller  med  andre  Ord  som  forudsat  i  „Den  evige 
Pagt",  ved  at  „gøre  alle  de  Ting,  som  Herren  deres  Gud 
har  befalet  dem". 

Naar  dette  er  det  enkelte  Individs  egen  Sag  er  det  en 
Selvfølge,  at  der  vil  være  forskellige  Grader  af  Værdighed 
og  derfor  forskellige  Grader  af  Herlighed.  Apostlen  Paulus 
fortæller  os: 

Og  der  er  himmelske  Legemer  og  jordiske  Legemer,  men  een  er  de 
himmelskes  Herlighed,  en  anden  de  jordiskes. 

Een  er  Solens  Glans  og  en  anden  Maanens  Glans  og  en  anden  Stjer- 
nernes Glans;  thi  den  ene  Stjerne  er  forskellig  fra  den  anden  i  Glans. 

Saaledes  er  det  ogsaa  med  de  dødes  Opstandelse.  (1.  Korinth.  15, 
40  -  42). 

Men  naar,  kan  man  spørge,  kommer  Frelsens  Dag,  og 
naar  den  kommer,  vil  Frelsen  være  øjeblikkelig  eller  vil 
den  være  en  Proces  eller  gradvis  Opnaaelse? 

Ved  at  besvare  det  første  Spørgsmaal,  lad  mig  driste  mig 
til  at  sige,  at  det  vil  være  paa  „Opstandelsens  Dag"  og 
Dommens  Dag,  der  følger  efter.  Med  Hensyn  til  dem,  der 
har  forberedt  sig  ved  Lydighed  mod  Jesu  Kristi  Evange- 
lium,  vil   det   være   paa   den  første  Opstandelses  Morgen, 

naar  Trompeten   skal   lyde  og  de  døde  i  Kristus  skal  op- 
staa  og  blive  iklædt  Udødelighed  og  evigt  Liv. 

Men  med  Hensyn  til  de  ugudelige,  der  har  begaaet  al 
Slags  Synd  og  som  ikke  vilde  omvende  sig,  men  forka- 
stede vor  Herres  Evangelium,  vil  de  blive  nedstyrtet  i 
Helvede  og  der  lide  for  deres  egne  Synder,  indtil  de  har 
betalt  til  den  sidste  Hvid,  endog  i  tusinde  Aar.  Saa  vil 
deres  Frelses  Dag  komme,  for  Helvedes  Porte  vil  falde  fra 
hinanden  og  de  fangne  frigivet  og  komme  frem  i  den  sidste 
Opstandelse  og  vil  som  Følge  af  Guds  store  Naade  faa 
Lov  til  at  komme  ind  i  den  telestiale  Herlighed,  en  Herlig- 
hed som  overgaar  al  Forstand. 

Men  hvor  Gud  og  Kristus  bo,  kunde  de  ikke  komme  evindeligen. 
(Pagtens  Bog  76,  112). 

Nogle  siger,  de  allerede  er  frelst,  fordi  de  med  deres 
Læber  har  bekendt  deres  Tro  paa  Kristus.  Der  er  muligvis 
nogen  Grad  af  timelig  Frelse  endog  i  det;  hvis  de  er  op- 
rigtige; men  hvad  angaar  deres  evige  Frelse,  lad  os  altid 
huske,  at  det  er  en  Sag,  som  skal  opfyldes  i  Fremtiden. 

Menneskelivet  er  Prøvestanden.  Frelse  kommer,  efter  at 
de  er  blevet  prøvet. 

Som  Svar  paa  det  andet  Spørgsmaal,  om  Frelse  vil  være 
øjeblikkelig  eller  en  gradvis  Opnaaelse,  lad  mig  da  sige: 
Ja,  den  vil  være  baade  øjeblikkelig  og  gradvis,  selv  om 
dette  synes  at  være  et  Paradoks. 

Hver  Opstandelse  fra  de  døde  skal  komme  ved  Trom- 
petens Lyd.  Denne  er  øjeblikkelig  og  kommer  efterhaanden 
til  alle.  Saaledes  er  Udødelighed  tilvejebragt,  og  alle  bliver 
frelst  fra  Døden  og  Graven.  Dette  er  „universal  Frelse"  og 
er  øjeblikkelig  og  bliver  alle  Menneskenes  Børn  til  Del, 
fordi  de  bestod  deres  første  Prøvestand  i  Himmelen,  før- 
end denne  Verden  blev  skabt. 

Nu  med  Hensyn  til  dem,  der  har  bestaaet  deres  anden 
Prøvestand  ved  at  adlyde  Kristi  Evangelium  og  er  kommet 
frem  i  den  første  Opstandelse  læser  vi  følgende  i  en  Aa- 
benbaring,  givet  til  Joseph  Smith : 

I,  der  er  levendegjort  ved  en  Del  af  den  celestiale  Herlighed,  skulle 
da  annamme  endogsaa  en  Fylde  af  samme.  (Pagtens  Bog  88,  29). 

(Fortsættes  Side  284) 


279 


Vidnedsbyrd  om  Opstandelsen 

—af  Apostel   George  Albert  Smith.- — 


Vi  er  i  Besiddelse  af  alt  det,  Verden  kender  med  Hensyn 
til  Opstandelsen  fra  de  døde,  og  desuden  sidder  vi  inde  med 
andre  vigtige  Oplysninger  angaaende  den.  Vi  antager  uden 
Forbehold  alle  Evangelisternes  Vidnesbyrd,  som  de  findes  i 
det  nye  Testamente  med  Henblik  paa  Frelserens  Opstandelse. 
Det  er  saa  tydeligt,  at  det  synes  mig,  at  intet  tænkende 
Menneske  kan  have  Besvær  med  at  fatte  den.  Forholdet  er 
det,  at  efter  at  Frelseren  var  korsfæstet  og  lagt  i  Graven 
kom  han  frem,  og  i  fyrretyve  Dage  var  han  sammen  med 
sine  Disciple,  tog  Del  i  deres  Maaltider,  de  følte  Naglega- 
bene i  hans  Hænder  og  Saaret  i  hans  Side.  Han  sagde  til 
dem,  medens  han  stod  iblandt  dem:  »Ser  mine  Hænder  og 
mine  Fødder,  at  det  er  mig  selv;  føler  paa  mig  og  ser;  thi 
en  Aand  har  ikke  Kød  og  Ben,  som  I  se,  at  jeg  har.«  Det 
maa  da  siges  at  være  et  uomtvisteligt  Bevis,  og  alligevel  er 
der  mange  af  Faderens  Børn,  som  ikke  forstaar  det. 

Vi  læser  i  Job:  »Men  der  er  en  Aand  i  Mennesket,  og  den 
Almægtiges  Inspiration  giver  dem  Forstand.«  De,  der  ikke 
har  modtaget  den  Inspiration,  vil  ikke  kunne  fatte  Meningen 
med  Opstandelsen  fra  de  døde,  og  uden  den  Forstaaelse  synes 
det  mig,  at  der  kun  vilde  være  liden  Lykke  for  dem,  der  er 
kommet  op  i  Aarene,  og  som  venter  paa  det  Øjeblik,  da 
Aanden  forlader  Legemet,  og  hvor  til  ved  de  ikke. 

Herren  har  været  god  imod  os.  Han  giver  os  ikke  alene 
Beviset,  som  det  findes  i  Bibelen,  men  desuden  det  Vidnes- 
byrd, der  findes  nedskrevet  i  Mormons  Bog,  3.  Nephi  11. 
Kapitel.  Efter  at  Frelseren  var  blevet  korsfæstet  og  opstod 
og  foer  til  Himmels,  var  der  samlet  en  stor  Mængde  omkring 
Templet  i  Overflødighedens  Land,  paa  den  vestlige  Halvkugle, 
og  som  undrede  sig  over  de  Forandringer,  der  var  blevet 
gjort.  De  hørte  en  usædvaulig  Stemme  gentaget  tre  Gange. 
Det  var  ikke  en  høj  Stemme,  ej  heller  en  skarp  Stemme,  og 
dog  trængte  den  dybt  ind  i  deres  Hjerte.  Da  de  vendte  sig 
i  Retning  af  Lyden,  saa  de  en  Mand  stige  ned  fra  Himmelen. 
Han    var    klædt  i  en  hvid  Kjortel,  og  han  kom  ned  og  stod 

midt  iblandt  dem  og  sagde  til  dem:  »Se,  jeg  er  Jesus  Kri- 
stus, om  hvem  Profeterne  vidnede,  at  han  skulde  komme  til 
Verden.« 

Hvad  mere  direkte  Vidnesbyrd  om  Opstandelsen  fra  de 
døde  kunde  erholdes  end  at  han  —  med  sit  opstandne  Le- 
geme —  kom  iblandt  dem  og  lærte  dem  det  samme  Evan- 
gelium, som  han  forkyndte  i  Jerusalem?  Og  han  opfyldte  nu 
det  Løfte,  han  havde  givet  i  Jerusalem,  da  han  sagde:  »Jeg 
har  andre  Faar,  som  ikke  er  af  denne  Fold;  ogsaa  de  skal 
høre  min  Røst,  og  der  skal  være  een  Fold  og  een  Hyrde.« 
Han'  "kom  i  sin  opstandne  Skikkelse  for  at  bringe  dem  de 
Oplysninger,  han  havde  forudsagt  vilde  blive  givet  dem. 

Da  Joseph  Smith,  endnu  ikke  femten  Aar  gammel,  læste 
i  Jakobs  Brev  i,  S-  »Men  dersom  nogen  af  eder  fattes 
Visdom,  han  bede  derom  til  Gud,  som  giver  alle  gerne  og 
og  uden  Bebrejdelse,  saa  skal  den  gives  ham,«  troede  han 
hvad  han  læste.  Han  var  ikke  opdraget  i  Uvidenhed,  som 
mange  har  troet.  Hans  Fader  var  en  rigtig  dygtig  Lærer. 
Bibelen  var  en  hellig  Bog  i  deres  Bogsamling.  Da  han  læste, 
at  Herren  vilde  give  dem  Visdom,  som  bad  om  den,  gik  han 
ind  j  den  nærliggende  Skov,  og  han  knælede  ned  og  bad. 

Som  Svar  paa  hans  Bøn  saa  han  Faderen  og  Sønnen.  Han 
ikke  alene  saa  dem,  men  han  hørte  deres  Røst,  først  Fade- 
ren, der  sagde:  »Denne  er  min  elskede  Søn.  Hør  ham!«  Og 
derefter  talte  Sønnen  til  ham  og  besvarede  hans  Spørgsmaal. 
Joseph  ønskede  at  vide,  hvilken  Kirke  han  skulde  slutte  sig 
til  og  fik  Meddelelse  om,  at  han  ikke  skulde  slutte  sig  til 
nogen  af  dem,  fordi  de  ikke  gjorde  Herrens  Vilje.  Han  fik 
da  at,  vide,  at  der  var  meget  Arbejde,  der  skulde  udføres. 
Det  er  noget  over  hundrede  Aar  siden  det  skete,  men  hvad 
Joseph  saa  og  hørte  fik  stor  Indflydelse  paa  den  religiøse 
Verden.    ,  . 

I  vore  Dage  har  vi  Bibelen,  vi  har  Mormons  Bog,  som  blev 
givet  Joseph  Smith  af  vor  himmelske  Fader  og  vi  har  Guds 
Aabenbaringer  i  Pagtens  Bog.  Vi  har  andres  Vidnesbyrd, 
søm  har  haft  Besøg  af  Engle,  der  bar  Vidnesbyrd  om  hellige 
Ting.  I  Kirtland  Tempel  fik  trofaste  Mænd  vidunderlige  Ma- 
nifestationer, der  alle  bidrog  til  Visheden  om  en  bogstavelig 
Opstandelse. 

Opstandelsen  burde  være  let  at  forstaa  for  os.  Joseph 
Smith  og  Oliver  Cowdery  modtog  Haandspaalæggelse  af  dem, 
som  havde  været  sammen  med  Frelseren  som  Disciple  i  Ju- 
dæa. De  skænkede  dem  Præstedømmet  og  forklarede  dem 
Jesu  Kristi   Lærdomme,  som  de  findes  i  Bibelen. 

Vi  burde  være  taknemmelige.  Intet  andet  Folk  i  Verden 
har  været  saa  velsignet  som  vi.  Vi  skulde  lægge  vor  Tro  paa 
Jesus  Kristus  for  Dagen  ved  at  leve  paa  en  saadan  Maade, 
at  vi  er  værdige  til  den  Helligaands  Inspiration.  Vi  kan  — 
dersom  vi  vil  —  leve  i  Overensstemmelse  med  de  Ting,  som 
er  blevet  aabenbaret  for  os.  Med  Henblik  paa  Frelserens 
Opstandelse  er  der  ingen  Tvivl. 

Vi  kan  læse  i  88.  Kapitel  i  Pagtens  Bog  og  se,  hvad  Herren 
har  sagt  om  vor  Opstandelse,  ikke  alene  Frelserens  Opstand- 
else, men  han  fortæller  os,  hvad  der  kan  ske  os: 

Sandelig  siger  jeg  eder,  at  ved  den  Forløsning,  der  er  sket  for  eder, 
er  Opstandelsen  fra  de  døde  tilvejebragt. 

Aanden  og  Legemet  er  Menneskets  Sjæl. 

Og  Opstandelsen  fra  de  døde  er  Sjælens  Forløsning. 

Og  Sjælens  Forløsning  sker  ved  ham,  der  levendegør  alle  Ting,  i  hvis 
Hjerte  det  er  besluttet,  at  de  fattige  og  sagtmodige  paa  Jorden  skulle 
arve  den. 

Derfor  maa  den  helliggøres  for  al  Uretfærdighed,  at  den  kan  beredes 
til  celestial  Herlighed. 

Thi  efter  at  den  har  opfyldt  Maalet  for  sin  Skabelse,  skal  den  vorde 
kronet  med  Herlighed,  ja  med  Gud  Faderens  Nærværelse. 

Paa  det  at  Legemer,  der  tilhøre  det  celestiale  Rige,  maa  eje  den  til 
evig  Tid,  thi  i  dette  Øjemed  blev  den  skabt  og  dannet,  og  i  dette  Øje- 
med helliggøres  de. 

Og  de,  der  ikke  er  helliggjort  ved  den  Løv,  som  jeg  har  givet  eder, 
nemlig  Kristi  Lov,  skulle  arve  et  andet  Rige,  nemligt  et  terrestrialt  eller 
et  telestialt  Rige. 

Thi  den,  der  ikke  kan  holde  et  celestialt  Riges  Lov,  kan  ikke  forblive 
i  en  celestial  Herlighed. 

Og  den,  der  ikke  kan  holde  et  terrestrialt  Riges  Lov,  kan  ikke  for- 
blive i  en  terrestrial  Herlighed. 

Og  den,  der  ikke  kan  holde  et  telestialt  Riges  Lov,  kan  ikke  forblive 
i  en  telestial  Herlighed,  derfor  er  han  ikke  skikket  til  noget  Riges  Her- 
lighed, men  maa  tilhøre  et  Rige,  der  er  uden  Herlighed. 

Og  atter,  sandelig  siger  jeg  eder,  Jorden  efterkommer  et  celestialt 
Riges  Lov;  thi  den  opfylder  Maalet  for  sin  Skabelse  og  overtræder  ikke 
Loven. 

Derfor  skal  den  vorde  helliggjort;  ja,  uagtet  den  dør,  skal  den  vorde 

levendegjort  igen  og  udholde  den  Kraft,  hvorved  den  bliver  levende- 
gjort, og  de  retfærdige  skulle  arve  den. 

Thi  uagtet  de  dø,  skulle  de  dog  ogsaa  opstaa  igen  med  aandelige 
Legemer. 

De,  der  have  en  celestial  Aand,  skulle  annamme  det  samme  Legeme, 
der  var  deres  naturlige  Legeme,  ja,  I  skulle  annamme  eders  Legemer, 
og  eders  Herlighed  vil  blive  den  Herlighed,  hvorved  eders  Legemer 
bliver  levendegjort. 

I,  der  er  levendegjort  ved  en  Del  af  den  celestiale  Herlighed,  skulle 
da  endogsaa  annamme  en  Fylde  af  samme. 

Og  de,  der  er  levendegjort  ved  en  Del  af  den  terrestriale  Herlighed, 
skulle  da  annamme  en  Fylde  af  samme. 

Og  de,  der  er  levendegjort  ved  en  Del  af  den  telestiale  Herlighed> 
skulle  da  annamme  en  Fylde  af  samme. 

Og  de,  der  blive  tilovers,  skulle  ogsaa  blive  levendegjorte;  ikke  des- 
mindre fordi  de  ikke  var  villige  til  at  glæde  sig  i  det,  som  de  kunde 
have  annammet,  skulle  de  atter  vende  tilbage  til  deres  eget  Sted  for  at 
nyde  det,  de  var  villige  til  at  annamme. 

Thi  hvad  nytter  det  et  Menneske,  at  der  gives  ham  en  Gave,  naar 
han  ikke  modtager  Gaven?  Se,  han  glæder  sig  ikke  over  det,  der  er 
ham  givet,  heller  ikke  glæder  han  sig  over  ham,  der  er  Gavens  Giver. 
(Pagtens  Bog  88,  14-33). 

Det  fortælles  os  i  dette  Kapitel,  at  vort  Legeme  skal 
oprejses  fra  Graven,  ikke  noget  andet  Legeme,  og  at  den 
Aand,  der  ejer  dette  Tabernakel,  nu  vil  tage  Bolig  i  det 
samme  Tabernakel,  efter  at  det  er  blevet  renset  og  udøde- 
liggjort. 

Jeg  mener,  vi  vilde  være  meget  utaknemmelige,  dersom  vi 
—  med  al  den  Viden,  Gud  har  skænket  os  til  vor  Trøst  og 
Velsignelse  —  (og  han  har  befalet  os,  at  vi  skulde  dele  denne 
Viden  med  hele  Verden)  ikke  gik  en  lang  Vej  og  gjorde 
mange  Opofrelser  for  vor  Faders  andre  Børn,  som  er  værdi- 
fulde for  ham,  saa  at  de  kunde  vide,  hvad  han  har  aabenbaret 
os.  Der  vil  være  mange,  som  ikke  forstaar,  men  det  er  Her- 
rens Hensigt,  at  alle  skal  faa  en  Anledning  til  at  vide,  og 
det  vil  være  vor  Pligt  og  Ansvar  at  sørge  for,  at  dette  Evan- 
gelium forkyndes  i  alle  Dele  af  Verden  til  Velsignelse  for 
alle  dem,  der  vil  modtage  det. 


Et  godt  Navn  er  at  foretrække  for  stor  Rigdom,  Gunst 
er  bedre  end  Guld  og  Sølv. 

DØDEN 

af  Ældste  Matthias   F.   Cowley. 


Døden  er  Slutstenen  paa  Livet.  Hvad  vi  i  Almindelighed 
henfører  til  som  Døden  indtræffer,  naar  Aanden  forlader  Le- 
gemet. Det  er  det  fysiske  Legemes  Død,  og  den  Del  af  det 
menneskelige  Legeme  ophører  med  at  virke,  bliver  livløs. 
Det  opløses  og  gaar  tilbage  til  Moder  Jord. 

Det  fysiske  Legeme,  som  er  dødeligt,  er  det  Tabernakel, 
hvori  Aanden  bor,  men  denne  dør  ikke,  naar  Legemet  dør. 
Menneskets  Aand  er  ikke  afhængig  af  det  fysiske  Legeme 
for  at  kunne  eksistere,  for  det  havde  en  Forudtilværelse. 
Dette  forklares  tydeligt  i  den  bibelske  Beretning  om  Skabelsen 
og  ligeledes  i  Jobs,  Jeremias'  og  andre  jødiske  Profeters  Skri- 
velser. Paa  samme  Maade  findes  det  i  Læren  om  Kristus  og 
hans  Apostle  i  fordums  Tid  og  nu  som  skrevet  i  det  nye 
Testamente,  Mormons  Bog,  Den  kostelige  Perle  og  Pagtens 
Bog. 

Aanden  har  et  uendeligt  Liv,  men  det  kødelige  Legeme 
er  uden  Liv  mellem  Døden  og  Opstandelsen.  Selv  om  Døden 
rammer  alle  Mennesker,  kommer  der  dog  ved  den  Almægtiges 
Forsyn  en  Gengivelse  af  det  fysiske  Legeme,  saa  at  det  kan 
indtages  af  den  samme  Aand,  hvis  Tempel  Legemet  var 
under  denne  Prøvestand.  Dette  er  tilvejebragt  ved  vor  Herre  og 
Frelser,  Jesu  Kristi  Forsoning  og  Opstandelse.  Det  forklares 
af  Paulus  »Thi  ligesom  alle  dø  i  Adam,  saaledes  skulde  alle 
levendegøres  i  Kristus.«  (i  Kor.  15:  22.)  Paa  denne  Maade 
er  det  evige  Liv  tilvejebragt  for  Mennesket  ved  Forsoningen, 
og  der  menes  hele  Mennesket,  for  »Aanden  og  Legemet  er 
Menneskets  Sjæl.« 

Mange  Mennesker  frygter  Døden  og  ser  paa  den  som  no- 
get ubeskriveligt  grusomt.  Dette  skyldes  imidlertid  Uvidenhed 
om  den  sande,  gudgivne  Frelsensplan,  og  fordi  de  er  uden 
den  Helligaands  oplysende  og  gode  Indflydelse.  Johannts,  den 
elskede  Apostel,  fortæller  os  i  det  fjortende  Kapitel  af  Aaben- 
baringerne,  som  han  modtog  paa  Øen  Patmos,  at  efter  den 
den  Tid,  da  Engelen  vilde  gengive  Evangeliet  til  Jorden: 
»Salige    ere  de    døde,    som    dø    i    Herren    herefter.  Ja,  siger 


284 

Aanden,  de  skulde  hvile  fra  deres  Møje,  thi  deres  Gerninger 
følge  med  dem.«   (Aab.    14;    13.) 

Til  de  Hellige  i  de  sidste  Dage  har  Herren  gennem  sin 
Profet  udtalt  disse  herlige  Trøstens  Ord:  »Og  det  skal  ske, 
at  disse,  som  dø  i  mig,  skulde  ikke  smage  Døden;  for  den 
skal  være  sød  for  dem.«  (Pagtens  Bog  42:  46.)  Deraf  ser  vi 
vor  himmelske  Faders  Hensigter,  som  siger,  at  det  er  hans 
Herlighed  og  Ære  at  tilvejebringe  evigt  Liv  for  Mennesket, 
og  at  den  midlertidige  Adskillelse  af  Aanden  fra  Legemet,  som 
vi  kalder  Døden,  er  væsentlig  for  Menneskets  evige  Fremgang. 


Som     en    gennembrudt    Stad     uden    SHur,    saa    er    en 
£Hand,  som  ikke  kan  tvinge  sin  ^Hand. 


ØTelse    (Fortsat  fra  Side  278). 

Det  samme  Princip  kan  ogsaa  anvendes  paa  de  andre 
Grader  af  Herlighed.  Det  vil  derfor  være  klart,  at  de,  som 
er  beredt,  bliver  frelst  øjeblikkeligt  og  faar  Adgang  til  det 
celestiale  Rige,  hvor  de  endog  vil  modtage  en  Fylde,  som 
uden  Tvivl  vil  blive  en  stadig  større  Herlighed  og  som 
Følge  deraf  en  gradvis  Opnaaelse.  Dette  falder  nøjagtigt 
sammen  med  det  Løfte,  der  er  gjort  i  den  evige  Pagt, 
som  lyder  saaledes: 

Og  de,  der  holde  deres  anden  Prøvestand,  skulle  Herlighed  vorde  til 
Del  evindelig.  (Den  kostelige  Perle  3,  26). 

Og  det  vil  deraf  ses,  at  det  er  en  aldrig  ophørende 
Herlighed,  som  vil  blive  stadig  større  og  større,  men  dette 
sker  altsammen,  efter  at  vi  er  kommet  tilbage  til  Gud  i 
hans  celestiale  Rige;  derfor  er  det  baade  en  øjeblikkelig 
og  en  gradvis  Opnaaelse. 

Der  findes  ikke  nogen  Grænse  for  Tilegnelse  af  Lærdom 
og  Kundskab.  Paa  denne  Maade  kan  vi  gaa  fremad  og 
vokse,  indtil  vi  naar  guddommelig  Fuldkommenhed 

Brev  fra  Amerika. 


Payette,  Idaho  23.  Juli  1939. 

Kære  Præsident  Garff! 

Ja,  nu  har  jeg  jo  været  her  i  USA.  i  5  Maaneder  og  kan 
fortælle  lidt  om,  hvad  jeg  synes  om  Amerika.  Først  vil  jeg 
fortælle  lidt  om  min  Rejse  over  Havet  og  gennem  Staterne. 
Jeg  havde  en  glimrende  Overfart  over  Havet,  selv  om  Stør- 
steparten var  søsyge.  Jeg  var  heldig  og  fejlede  ingenting.  Vi 
saa  to  Skibe  i  Nordsøen,  men  ellers  saa  vi  ikke  et  Skib  fra 
England  til  Halifax.  I  denne  By  gik  et  Par  hundrede  Passa- 
gerer i  Land  for  at  blive  i  Canada,  det  var  mest  Polakker 
og  Kanadiere.  Vi  satte  saa  Kursen  mod  New  York  og  kom 
dertil  den  13.  Februar  om  Morgenen.  Min  Søn  og  hans  Hu- 
stru fra  Payette,  Idaho  var  i  New  York  for  at  tage  imod 
mig.  Glæden  var  jo  stor  efter  saa  mange  Aars  Forløb.  Min 
Søn  og  Svigerdatter  havde  en  Del  Venner  og  Bekendte 
rundt  i  Staterne.  I  New  York  boede  vi  paa  Hotel  Viktoria, 
et  meget  stort  Hotel  paa  nogle  og  tredive  Etager  og  med 
mere  end  1000  Værelser.  Vi  besaa  en  Del  af  Byen  bl.  a. 
Verdensudstillingen.  Efter  at  vi  havde  været  i  New  York  en 
Tid,  rejste  vi  til  Washington,  men  for  at  faa  et  lille  Begreb 
om  New  York  kan  jeg  meddele,  at  vi  var  i  et  Teater,  som 
havde  spillet  et  og  samme  Stykke  hver  Aften  for  fulde  Huse 
i  6  Aar,  og  de  mente,  at  de  kunde  spille  det  endnu  i  3  Aar. 

Washington  er  en  meget  smuk  By  med  de  mange  Rigs- 
dagsbygninger  af  Marmor;  vi  overværede  et  Par  Rigsdagsmøder. 
Selvfølgelig  besaa  vi  ogsaa  Det  hvide  Hus,  men  Præsidenten 
var  til  Møde  den  Dag.  Vi  saa  de  mange  smukke  Malerisam- 
linger, deriblandt  ogsaa  et  Maleri  fra  Danmark  med  Staunings 
Underskrift.  Det  hvide  Hus  er  en  mægtig  Bygning  af  Marmor, 
og  alt  var  meget  smukt.  Ja,  selve  Byen  er  skøn  og  ren  som 
København. 

Fra  Washington  tog  vi  til  Chicago,  som  jo  ogsaa  er  en 
meget  stor  By  med  mange  smukke  Seværdigheder,  men  man 
kan  nok  se,  det  er  en  forholdsvis  ny  By.  Der  var  en  Del 
Bekendte  i  Byen,  som  vi  besøgte,  og  derfra  tog  vi  saa  til 
Salt    Lake  City.  Disse  uhyre  Sletter,  som  vi  kørte  over  saa 

ud,  som  ventede  de  kun  paa  Indvandrere,  for  her  er  Plads 
nok.  Vi  naaede  omsider  Klippebjergene,  og  en  Konduktør 
meddelte  os,  at  vi  snart  var  i  Salt  Lake  City,  hvor  Toget 
vilde  holde  nogle  Timer,  medens  de  rejsende  kunde  bese  den 
smukke  By  med  det  vidunderlige  Tempel  og  Tabernakel 
samt  Rigsdagsbygningen.  Da  vi  rullede  ind  paa  Banegaarden, 
stod  min  Søn  og  Datter  med  deres  Familier  og  tog  imod 
os.  Glæden  var  stor  paa  begge  Sider  ved  Gensynet  efter  de 
mange  Aar.  Vi  kørte  saa  i  deres  Biler  til  deres  Hjem  i  Salt 
Lake  City,  hvor  vi  var  i  4  Dage.  I  disse  4  Dage  besaa  vi 
Byen  og  dens  Seværdigheder.  Jeg  kan  ikke  beskrive  den 
Følelse  ved  at  se  noget  saa  smukt,  det  maa  ses.  Vi  kørte 
saa  de  knap  500  Mil  til  Payette  i  Agners  Bil,  hvor  han  bor 
og  jeg  har  mit  Hjem.  Agner  har  et  Teglværk,  som  min 
ældste  Søn  Peter  driver.  En  Maanedstid  senere  tog  jeg  til 
Foraarskonference  i  Salt  Lake  City,  hvor  jeg  traf  gamle 
Venner  og  Bekendte:  Gamle  Andrew  Jenson,  Alma  L.  Petersen 
foruden  mange,  mange  andre.  Aa,  hvor  dejlige  Føelser  kan 
der  ikke  komme  op  i  en,  naar  man  træffer  saa  mange  Venner. 
Der  var  Tusinder  af  Mennesker  til  Konference.  Det  er  ikke 
nemt  at  forklare,  hvilken  Følelse  man  faar,  naar  man  staar 
paa  Tempelpladsen  og  i  Tabernaklet,  hvor  Guds  Ord  lyder,  som 
kom  de  virkelig  fra  Himmelen.  Jeg  er  Herren  meget  taknem- 
melig, at  jeg  har  faaet  Lejlighed  til  at  bo  blandt  Zions  Folk 
og  ligeledes  at  Herren  har  oprejst  Mænd  med  Kundskab 
om  Sandheden  og  Midler  til  at  rejse  til  Danmark  og  forkynde 
Evangeliet,  og  at  jeg  og  min  Familie  har  annammet  Sand- 
heden og  blevet  Medlemmer  af  Jesu  Kristi  Kirke  af  Sidste 
Dages  Hellige.  Jeg  glæder  og  fryder  mig  over,  at  jeg  her 
kan  fortsætte  med  Tempelarbejdet  og  blive  beseglet  til  min 
Hustru  og  mine  Børn.  Amerika  er  et  vidunderligt  Land,  vel- 
signet med  alt  hvad  Mennesket  behøver. 

I  Morgen  den  24.  Juli  festes  der  overalt  til  Ære  for  Pio- 
nererne, og  Brigham  Young  hyldes  af  alle  som  en  Mand,  der 
kan  sammenlignes  med  Moses.  Alle  Kirkesamfund  her  re- 
spekterer Mormonerne,  og  de  ønsker  at  efterligne  dem  i  deres 
Arbejde.  Her  i  Payette  er  der  mange  Samfund,  som  angri- 
ber hinanden,  men  ingen  angriber  Mormonismen. 

Jeg  har  det  saa  godt,  jeg  kunde  ønske  det,  og  jeg  takker 

alle  i  Danmark  for  deres  Gæstfrihed  og  Venlighed,  naar  jeg 
besøgte  Grenene.  Hermed  mange  Hilsener  til  Dem,  Præsident 
og  Søster  Garff  samt  alle  i  Danmark  fra  mig 

Eders  Broder  i  Pagten 

HELGO  JENSEN. 

Ovenstaaende  er  et  Uddrag  af  et  Brev  fra 
Broder  Helgo  Jensen.  Vi  takker  Broder  Jen- 
sen for  det  interessante  Brev  og  ønsker  ham 
al  Held  og  Lykke  i  Fremtiden. 

(Velsignet  bliver  vi  af  £jud. 
• 

(Velsignet  bliver  vi  af  gud 
Sfgennem  JCeveaar, 
Øm  vi  har  fKendskab  til  guds  &ud 
Øg  Sæden  god  udsaar! 

SKor: 
Sf  vor  frelsers,  ffesu  SYavn 
fKan  vi  gøre  megen  gavn, 
(Vise  °Ve)  til  SHimmelhjem, 
Selv  med  SYidkærhed  gaa  frem! 

(Velsignet  bliver  vi  hver  Qag, 
Øm  gud  vi  tjener  tro; 
Øm  ham  vi  lever  til  'Behag, 
Qet  giver  Sindet  Sio  J 

Qen  snævre  (Vej,  til  SHimmelhjem, 
Som  vi  maa  vandre  ad, 
Sr  vel  belyst,  som  vi  gaar  frem, 
Saa  hver  kan  være  glad! 

(Velsignet  bliver  vi  af  gud, 
SYaar  fjordeliv  er  endt, 
Øm  adlydt  bliver  fjfesu  <&ud  — 
%il  Øreise  for  os  sendt! 

SYiels  £f.  green. 

Kirkelige  Nyheder  fra  hele  Verden. 


KØBET  af  Resterne  af  det 
gamle  Liberty  Fængsel,  be- 
rømt i  Kirkens  Historie  som 
det  Sted,  hvor  Profeten,  hans 
Broder  Hyrum  og  andre  var 
indespærret,  er  fornylig  blevet 
bekendtgjort  af  Kirken.  I  ad- 
skillige Maaneder  var  Profeten 
og  hans  Venner  fængslet  her; 
medens  de  Hellige  blev  drevet 
ud  af  Missouri.  Joseph  Smith 
arbejdede  ivrigt  under  dette 
Fængselsophold  og  bragte 
mange  af  sine  Tanker  frem, 
indbefattende  Kapitlerne  121, 
122  og   123  i  Pagtens  Bog. 

MERE  end  100.000  Gæster 
har  aflagt  Besøg  paa  Kirkens 
Stand  paa  Verdensudstillingen 
i  San  Franc'sco.  Udstillingen 
er  en  Miniature-Udgave  af 
Tabernaklet,  ved  hvis  Orgel 
der  er  givet  Koncerter,  og  Kir- 
kens Litteratur  er  blevet  ud- 
delt. 

SØSTER  Augusta  Winters 
Grant,  Præsident  Grants  Hu- 
stru, og  Ældste  RulonS.Wells 
af  det  første  Raad  af  de  Halv- 
fjerds, fejrede  fornylig  Fødsels- 
dag   sammen.    Ældste   Wells 


blev  85  Aar  og  er  Kirkens 
ældste  nulevende  Generalau- 
toritet. Søster  Grant  er  83.  I 
Dagens  Anledning  var  Præsi- 
dent og  Søster  Grant  Gæster 
hos  Apostel  Richard  R.  Lyman 
og  Frue,  der  tidligere  stod  i 
Spidsen  for  de  europæiske 
Missioner. 

/  MISSIONSARBEJDET  paa 
Tahiti  gaar  stærkt  fremad  efter 
Ældste  Rufus  K.  Hardys  Rap- 
port, som  han  aflagde  ved 
Hjemkomsten  efter  en  tre  Maa- 
neders  Tur  gennem  Missionen. 
Mange  af  Øgruppens  Øer  blev 
besøgt,  og  Medlemmerne  syn- 
tes alle  aktive  og  udmærket 
organiserede. 

BARBARA  JEAN  Knecht 
Datterdatters  Datter  af  det 
første  kvindelige  Medlem  i 
Kirken  i  England  blev  døbt 
Søndag  den  30.  Juli  i  Ribble- 
Floden.  Denne  Dag  var  det 
102  Aar  siden  de  første  Daabs- 
handlinger  i  den  historiske 
Flod  fandt  Sted,  og  samme 
Dag  blev  Søster  Jeanette 
Richards, Barbaras  Oldemoder 
døbt. 


